Երրորդ ծրագիրը 13 տարեկան աղջիկներին գարդասիլով պատվաստելն էր՝ արգանդի վզիկի քաղցկեղի դեմ: Հանրությունը սրա դեմ էլ ըմբոստացավ, քանի որ տեղեկություններ հրապարակվեցին գարդասիլի պատվաստման պատճառով կողմնակի ազդեցության, ընդհուպ մինչև չբերության վտանգի մասին: Ասել, թե միշտ է հանրությունը ճիշտ, պետք է հանրային կարծիքին տուրք տալ, բնականաբար ճիշտ չէ, սակայն այդպես էլ Առողջապահության նախարարությունը հիմնավոր փաստարկ չներկայացրեց Գարդասիլի անվտանգության վերաբերյալ: Եվ արդյունքը եղավ ձախողումը: